Diari Oficial de la Generalitat Valenciana


Sumari del DOGV 4681, del 30-01-2004 (2004/466)

RESOLUCIÓ de 19 de desembre de 2003, del rector de la Universitat de València, en execució de l'acord de delegació del Consell de Govern en la Junta Electoral de la competència d'adscripcions censals.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4681

Data del DOGV
:   30-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/466


Data del document
:   19-12-2003

Organisme emissor
:   Universitat de València

Tipus de document
:   Resolució

Descriptors 

:   * universitat
    * electorat

RESOLUCIÓ de 19 de desembre de 2003, del rector de la Universitat de València, en execució de l'acord de delegació del Consell de Govern en la Junta Electoral de la competència d'adscripcions censals. [2004/X466]
  
A fi d'accelerar, a efectes electorals, l'adscripció a centres i estaments del personal a què es refereixen els articles 63, 71, 92, 95 i la disposició addicional sisena dels Estatuts, així com dels estudiants de tercer cicle que puguen trobar-se matriculats en Instituts Universitaris, el Consell de Govern acorda:
  
1. En els casos no establerts en altres articles dels Estatuts, delegar en la Junta Electoral les adscripcions censals esmentades.
  
2. Establir els criteris següents per a realitzar aquestes adscripcions censals.
  
a) El personal de les plantilles de la Universitat i el personal contractat vinculats als Instituts Universitaris i els estudiants de tercer cicle seran censats, a l'efecte de la seua participació en òrgans d'Universitat, en els estaments corresponents i els centres que s'indiquen a continuació.
  
Creativitat i Innovacions Facultat de Filosofia i
  
Educatives Ciències de l'Educació
  
Robòtica Escola Tècnica Superior
  
 d'Enginyeria
  
Filologia Valenciana Facultat de Filologia
  
Economia Internacional Facultat d'Economia
  
Estudis de la Dona Facultat de Filosofia i
  
 Ciències de l'Educació
  
Ciència dels Materials Facultat de Química
  
Trànsit i Seguretat Vial Facultat de Psicologia
  
Cavanilles de Biodiversitat i Facultat de Ciències
  
Biologia Evolutiva Biològiques
  
Ciència Molecular Facultat de Química
  
Criminologia i Ciències Penals Facultat de Dret
  
Economia Social i Cooperativa Facultat d'Economia
  
El personal de les Unitats d'Instituts Universitaris de cada Campus serà distribuït entre els Instituts Universitaris adscrits al Campus corresponent, mitjançant una distribució equitativa, a l'efecte de la seua participació en òrgans d'Institut i en òrgans d'Universitat.
  
b) El personal de les plantilles de la Universitat dels centres d'investigació mixts previstos a la disposició addicional sisena serà censat, a l'efecte de la seua participació en òrgans d'Universitat, en els estaments corresponents i els centres que s'indiquen a continuació.
  
Institut de Física Corpuscular Facultat de Física
  
Institut d'Història de la Ciència Facultat de Medicina i
  
 i Documentació ?López Piñero- Odontologia
  
Centre d'Investigació sobre
  
la Desertificació Facultat de Farmàcia
  
c) El personal del Jardí Botànic, de l'Observatori Astronòmic i dels Serveis Generals que desenvolupe funcions docents o investigadores serà censat, a l'efecte de la seua participació en òrgans d'Universitat, al centre de la seua especialitat.
  
d) El personal Tècnic Superior contractat per la Universitat vinculat a projectes d'investigació adscrits a departaments serà censat com a personal docent i investigador no funcionari, al departament i centre corresponents, d'acord amb les dades facilitades a la Junta Electoral pel Vicerectorat d'Investigació.
  
e) El personal Tècnic Superior contractat per la Universitat vinculat a projectes d'investigació adscrits a Instituts Universitaris o als centres d'investigació mixts previstos a la disposició addicional sisena, serà censat com a personal docent i investigador no funcionari, a l'efecte de la seua participació en òrgans d'Universitat, als centres que s'indiquen als apartats a) i b) d'aquest punt, d'acord amb les dades facilitades a la Junta Electoral pel Vicerectorat d'Investigació.
  
Aquesta delegació d'atribucions no impedirà la possibilitat del Consell de Govern de reclamar-ne per a sí el coneixement i la resolució.
  
De conformitat amb allò que disposa l'art. 13 de la Llei de Règim jurídic de les administracions públiques i de procediment administratiu comú, sempre que l'òrgan delegat faça ús de la delegació continguda en aquesta resolució, es farà constar aquesta circumstància expressament en l'acte administratiu que es dicte.
  
En cap cas no es podran delegar les atribucions que es tinguen al seu torn per delegació continguda en aquesta resolució.
  
Les resolucions que es dicten en virtut de les delegacions conferides pels òrgans delegats, exhauriran la via administrativa i deixaran expedita la via judicial.
  
De conformitat amb allò que assenyala l'art. 13 de la Llei de Règim jurídic de les administracions públiques i del procediment administratiu comú, aquesta resolució es publicarà en el Diari Oficial de la Generalitat Valenciana i tindrà efecte a partir de l'endemà de la publicació.
  
Aquesta delegació deroga qualsevol altra delegació de les competències atribuïdes que s'hagués efectuat anteriorment, bé en aquest mateix òrgan o en uns altres de distints.